Хрысціянская царква ў вёсцы Дэнсуш, пабудавана ў XIII стагоддзі
**Хрысціянства ў Румыніі** — найбуйнейшая рэлігія ў краіне. Паводле даных энцыклапедыі «Рэлігіі свету» Дж. Г. Мелтана ў 2010 годзе ў Румыніі пражывала 20,883 млн хрысціян, што складае 98,8 % жыхароў гэтай краіны.

Даведкавае выданне «Аперацыя свет» утрымлівае інфармацыю пра 52 розныя хрысціянскія дэнамінацыі краіны. Па ўсёй Румыніі адкрыта 22,45 тыс. хрысціянскіх прыходаў і месцаў набажэнства.

Хрысціянства ў Румыніі, апроч румынаў, вызнаюць большасць венграў, цыган, украінцаў, немцаў, арумын, рускіх, сербаў, малдаван, славак, грэкаў, балгараў, харватаў, англічан, французаў, палякаў, армян, гагаузаў і македонцаў, што пражываюць у краіне.

Праваслаўе
----------

Манастыр Путна
Асноўны артыкул: **Праваслаўе ў Румыніі**
Найбуйнейшым кірункам хрысціянства ў Румыніі з'яўляецца праваслаўе, якога прытрымліваюцца, па розных ацэнках ад 82 % да 87 % насельніцтва краіны. Румынская праваслаўная царква дэ-факта з'яўляецца дзяржаўнай. У краіне дзейнічае яшчэ адна аўтакефальная Сербская праваслаўная царква (26 тыс. вернікаў).

Значная колькасць праваслаўных з'яўляюцца вернікамі розных цэркваў, не прызнаных сусветным праваслаўем. Самай буйной з падобных арганізацыя з'яўляецца Праваслаўная старастыльная царква Румыніі, якая аб'ядноўвае ад 2 да 3 млн вернікаў. Сапраўды-праваслаўная царква Румыніі налічвае 4 тыс. вернікаў.

Нямала ў Румыніі і старавераў. Руская праваслаўная стараверская царква ў Румыніі налічвае да 100 тыс. вернікаў. Пяць прыходаў у Румыніі належаць Рускай дрэўлеправаслаўнай царкве, адзін — Дрэўлеправаслаўнай паморскай царкве.

Пратэстанцтва
-------------

Рэфарматарскі храм у Тымішаары
Асноўны артыкул: **Пратэстанцтва ў Румыніі**
Першы пратэстанты (лютэране, рэфарматары і ўнітарыяне) з'явіліся ў краіне ў XVI стагоддзі. У XIX стагоддзі ў Румынію пранікаюць англікане, баптысты, адвентысты; напачатку XX стагоддзя — евангельскія хрысціяне, пяцідзясятнікі і інш.

У 2010 годзе пратэстанцкія абшчыны налічвалі, па розных ацэнках, ад 1,35 млн да 1,9 млн вернікаў. Найбуйнейшымі пратэстанцкімі канфесіямі з'яўляюцца рэфарматары (560 тыс.) і пяцідзясятнікі (450 тыс.). У краіне таксама дзейнічаюць прыходы баптыстаў (140 тыс. адвентыстаў (67 тыс. членаў), унітарыян (57 тыс.), лютэран (44 тыс.) і інш.

Большасць членаў Рэфарматарскай царквы Румыніі пражывае ў Трансільваніі, па этнічнай прыналежнасці гэта пераважна венгры. Веруючыя дзвюх лютэранскіх цэркваў з'яўляюцца пераважна немцамі (уключаючы трансільванскіх саксаў). Пяцідзясятнікі, баптысты і адвентысты распаўсюджаны паўсюдна; па этнічнай прыналежнасці гэта румыны, венгры, немцы. Расце група вернікаў евангельскіх цэркваў, якую складаюцб звернутыя цыгане.

Каталіцтва
----------

Кафедральны грэкакаталіцкі сабор Ператварэнні Гасподняя ў Клуж-Напоцы
Асноўны артыкул: **Каталіцтва ў Румыніі**
Колькасць каталікоў Румыніі ацэньваецца ў 1,22 млн чалавек. Звыш паловы з іх з'яўляюцца вернікамі Рымска-каталіцкай царквы (лацінскі абрад). Нямала ў краіне і грэкакатолікаў. Румынская грэкакаталіцкая царква аб'ядноўвае ў Румыніі 530 тыс. чалавек. Ардынарыят Румыніі, які аб'ядноўвае каталікоў армянскага абраду, паведамляе пра 685 вернікаў (2013 год).

Усходнія цэрквы
---------------

Армяне, якія жывуць у Румыніі, з'яўляюцца, пераважна, вернікамі Армянскай апостальскай царквы. Царква аб'ядноўвае 1,2 тыс. чалавек у 6 прыходах.

Маргінальнае хрысціянства
-------------------------

Паводле даных даследчага цэнтра Pew Research Center у 2010 годзе ў Румыніі пражывала 70 тыс. прыхільнікаў маргінальнага хрысціянства.

Яшчэ ў 1899 годзе ў горад Канстанца прыбыў місіянер Цэрквы Ісуса Хрыста святых апошніх дзён Міша Маркаў. Дзякуючы яго дзейнасці напачатку XX стагоддзя ў Бухарэсце была арганізавана абшчына мармонаў. Пасля 1990 года царква зноў аднавіла місіянерскую дзейнасць у краіне. У наш час у Румыніі арганізаваны 16 кангрэгацый, членамі якіх з'яўляюцца 3 тыс. чалавек.

У 1911 годзе ў Тыргу-Мурэш вярнуліся Караль Саба і Ёжэф Кіш, якія эмігравалі раней у ЗША, дзе сталі даследчыкамі Бібліі. Іх прапаведніцкая дзейнасць у Трансільваніі прывяла да стварэння румынскай арганізацыі Сведак Іеговы. Да моманту афіцыйнага прызнання ў 1990 годзе ў Румыніі было 19 тыс. Сведак. Паводле ўласных даных арганізацыі, у 2012 годзе членамі 540 кангрэгацый былі 40 тыс. жыхароў Румыніі.

Зноскі
------

1. ↑  *J. Gordon Melton.* Romania // Religions of the World: A Comprehensive Encyclopedia of Beliefs and Practices / J. Gordon Melton, Martin Baumann. — Oxford, England: ABC CLIO, 2010. — С. 2434. — 3200 с. — ISBN 1-57607-223-1.
2. ↑  *Patrick Johnstone, Jason Mandryk.* Romania // Operation World 2001. — London: Paternoster Publishing, 2001. — 798 p. — (Operation World Series). — ISBN 1-8507-8357-8.
3. ↑  People and Society ::Romania (англ.)(недаступная спасылка). *The World Factbook*.  Central Intelligence Agency. Архівавана з першакрыніцы 15 мая 2020. Праверана 20 чэрвеня 2014.
4. ↑  Christian Population as Percentages of Total Population by Country (англ.)(недаступная спасылка).  The Pew Research Center's Religion and Public Life Project (12-19-2011). Архівавана з першакрыніцы 7 студзеня 2012. Праверана 15 жніўня 2013.
5. ↑  Reformed Church in Romania (англ.).  World Council of Churches. Праверана 18 чэрвеня 2014.
6. ↑  Romania (англ.)(недаступная спасылка).  Assemblies of God World Missions Europe. Архівавана з першакрыніцы 2 сакавіка 2014. Праверана 18 чэрвеня 2014.
7. ↑  *Flavius Raslau*. The Baptist World: Part 2: Where are We? (англ.)(недаступная спасылка) (13 мая 2011). Архівавана з першакрыніцы 18 мая 2013. Праверана 15 сакавіка 2014.
8. ↑  Adventist Statistic - Romanian Union Conference (англ.).  General Conference of Seventh-day Adventists. Праверана 18 чэрвеня 2014.
9. ↑  2011 World Lutheran Membership Details (англ.).  Lutheran World Federation (15 студзеня 2012). Праверана 15 сакавіка 2014.
10. 1 2  Christian Population in Numbers by Country (англ.)(недаступная спасылка).  The Pew Forum on Religion & Public Life (19 снежня 2011). Архівавана з першакрыніцы 30 красавіка 2013. Праверана 27 красавіка 2013.
11. 1 2  The Eastern Catholic Churches 2013 (англ.)(недаступная спасылка). *Annuario Pontificio*.  Catholic Near East Welfare Association (16 ліпеня 2013). Архівавана з першакрыніцы 6 кастрычніка 2014. Праверана 13 чэрвеня 2014.
12. ↑  [ Romania - 
Facts and Statistics] (англ.).  An Official WEBSITE of The Church of JESUS CHRIST of LATTER-DAY SAINTS. Праверана 20 чэрвеня 2014.
13. ↑  2013 Yearbook of Jehovah’s Witnesses. — Columbia Heights, Brooklyn,
NY: Watch Tower Bible аnd Tract Society of Pennsykvania, 2013. — P. 180-187. — 192 p.

Літаратура
----------

* Лагатып Вікісховішча На Вікісховішчы ёсць медыяфайлы па тэме Хрысціянства ў Румыніі
* Каталіцтва ў Румыніі
* Пратэстанцтва ў Румыніі
* Праваслаўе ў Румыніі

| ⛭Краіны Еўропы: Хрысціянства |
| --- |
| 
 · Аўстрыя · Азербайджан¹ · Албанія · Андора · Беларусь · Бельгія · Балгарыя · Боснія і Герцагавіна · Ватыкан · Вялікабрытанія · Венгрыя · Германія · Грэцыя · Грузія · Данія · Ірландыя · Ісландыя · Іспанія · Італія · Казахстан² · Кіпр¹ · Латвія · Літва · Ліхтэнштэйн · Люксембург · Мальта · Малдова · Манака · Нідэрланды · Нарвегія · Польшча · Партугалія · Паўночная Македонія · Расія² · Румынія · Сан-Марына · Сербія · Славакія · Славенія · Турцыя² · Украіна · Фінляндыя · Францыя · Харватыя · Чарнагорыя · Чэхія · Швейцарыя · Швецыя · Эстонія
 |
| Залежныя тэрыторыі |
| 
 · Азорскія астравы · Аландскія астравы · Гернсі · Гібралтар · Джэрсі · Востраў Мэн · Фарэрскія астравы · Шпіцберген · Ян-Маен
 |
| Непрызнаныя і часткова прызнаныя дзяржавы |
| 
 · Абхазія¹ · Косава · Нагорны Карабах · Прыднястроўе · Паўднёвая Асеція¹
 |
| ¹ Часткова або цалкам у Азіі, у залежнасці ад праведзенай мяжы  ² У асноўным у Азіі |